
Oferă onor. sale clientele parfumuri din cele ma! renumite fabrici fran 
ceze, ruse, germane și engleze; pudre de orez, depilatore şi sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine și portugal, etc., ape şi pomedi de quinquina parfu 
mate, Capilarine, col-cream de la princesse gi cosmetice higienice, piepţiu 
fini, Odol, peril, paste pentru dinţi, the rmometre pentru baie şi diferite feluri 
de bureţi, glicerină, vasilină, lanolină şi tot felul de articole pentru tualete 

Articole pentru menaglă, ca : ceaiuri, cafea şi cacao în sămânță și pulbere 
[4ină lactată Nestle, culori vegetale, arome gi esențe pentru liqueruri şi b 
monade, romuri şi cognacuri, esențe pentru conserve alimentare, Sif6ne e 
cari se prepară ape gazose, alcool şi sistematice magine pentru spirt denatu 
rat, ape minerale și diferite săruri pentru băi, cum și prafuri «Zackerlin» 
carboral, borax, acid boric, nattalină ieftină, bicarbonat de sodiu, salol şi chi- 
nine, etc. Aniline şi culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină și vasilină ameri 
cană, terebentine, pensule, lacuri şi culori pentru pictură, vopsele, ceră ẹ' 
sivmă pentru parchete, ete. 

Diferite ierburi alese, rădăcini, scârţe, frunze, flor! gi seminţe pentru cciuri 
in şi muştaruri, precum şi felurite uleiuri vegetale şi animale, ca: unt de 
cocos, de in, de ricin şi amigdale gi curat uleiă din ficat de morun pentru 
cura de ârnă, etc. 

Multe specialități farmaceutice române, franceze şi germane, precum : bu- 
gite, balsamuri pentru viaţă, capsule, cataplasme, coaltare, cray6ne, ciaiurt 
drageie, elixire, emulsiuni uleiose, emplastre, glicerofosfate, globule, granule 
injecţiuni, ovule, paste, pastile, perle, pilule, prafuri, săruri, supositoril, s0» 
luţiuni, siropuri şi vinuri medicamentse care, prin rolul ce îndeplinesc 
unele de fi atiseptice gi desinfectante iar altele nutritive şi întărilore, sunt 
preparate cu scopul de a fi intrebuiuțate la vindecarea suferindilor cărora să 
le redea sănătatea, lorţa şi energia și de ale fi reconstituante ale sistemulului 
nervos indepărtându-le cu totul anemia și slăbiciunea generală. 

Bogat asortiment de cnuciucărie şi pansamente cum instrumente şi acce- 
sorii de resortul Farmaciei, Obstetricei şi Chirurgiei, Optice! şi Dentisticei, 
ca: vată şi tif6ne, guthapercha și muşamale impermeabile, tuburi de cau- 
ciuc, canule, injectâre şi sistematice irigatore pentru Móge și Lehuse, pompe 
trage-lapte şi biberone, plosci şi lighene de porțelan, specule, aţă de mătase 
şi ace, siringi, sonde, aparate inhalatóre, bandage și cercuri herniare, cor- 
sete elastice pentru domne şi ciorapi pentru varice, tuburi stomachale, pul- 
veriaatore şi vaporisatre, preservative, suspensâre thermometre maximale 
cum și alte utensile şi accesorii de sticlă, aluminiă platină, faianţă și por- 
celan, ochelari, forleci şi clești, etc, 

La cerere, expediază în ori-ce parte a Ţărel, contra ramburs, prompt si vv 
preturile cele ma! ieftine, ori gi ce fel de mărfuri din acestă branşă 

— DE Cr 52—6 

DA a ui 


Seminariul „Veniamin Costache“ din laşi (D. 


nul 1864 este un punct de căpetenie în viaţa 
noastră de stat, fiindcă de atunci datează le- 
giuirile fundamentale, cari sunt, în parte, în 
vigoare până azi. Intre legiuirile acestui an 
este şi cea privitoare la învăţământ, din 5 De- 
cemvrie 1864. 

Articolele 223—248 din legea aceasta sunt privitoare la se- 
minarii. 

Se deosebesc două feluri de seminarii: de gradul I cu 4 
clase la fiecare reşedinţă de episcopie ; de gradul Il cu 7 clase 
în București şi în laşi. Ele se află sub directa privighere 
a Ministerului de Instrucție, iar Mitropoliţii şi Episcopii au 
drept a observă mersul acestor instituţii şi a aduce la cu- 
noştinţa Ministerului orice neregularități ar constată. 


(1) Vezi No. 5. 

Invăţăturile seminariului de gradul I, cuprind dezvoltarea 
obiectelor din clasele primare, la cari se adaogă noţiuni de 
fizică şi chimie, de istorie naturală și de agronomie, de me- 
dicină populară şi veterinară, de filozofie, istorie şi geogra- 
fie, apoi materii speciale: istoria vechiului și noului testament, 
istoria bisericească; teologia morală şi pastorală, liturgică 
cântări și predici. 


Arhiereul Jeremia Dârţu Gălăţeanu 
fost Director al Seminariului «Veniamin» dela 1869 până la 1872. 


Seminariile de gradul II, au în cursul inferior aceleaşi ma- 
terii ca în cele de gradull, iar în cursul superior se adaogă 
teologia dogmatică şi dreptul canonic, limba latină şi cea 
elenă, algebra şi geometria, psihologia şi retorica. 

Pentru dezvoltarea şi explicarea principiilor din lege s'a 
întocmit o programă de studii în 1865 şi un regulament 
în 1867. 

După normele stabilite aci, s'a condus seminariul până 
în 1872, 

Intre 1864—1872 s'au schimbat mulţi directori: Arhiman- 
dritul Climent, Arhimandritul Isaia, Arhimandritul Iero- 
nim, Arhimandritul Ieremia, Arhimandritul Nichifor. 

Elevii sunt parte interni, parte externi. Internii sunt bur- 
sieri sau solvenţi. 


Arhimandritul Nichifor Iliescu Sprânceană 
fost Director al Seminariului «Veniamin» dela 1872 până la 1876. 


Localul se află în stare nemulțumitoare, de și se făceau 
reparaţiuni în fiece an. lată deseripţiunea ce face d. D. Bo- 
roianu, fost elev şi apoi profesor al acelei școli, azi profesor 
la facultatea de teologie: 


1. Intrarea se făceă prin şoseaua Socolei, unde şi azi se vede. 
Urme de poartă erau; iar la dreapta intrării eră o căsuţă, în 
care câte odată se află un servitor. De cele mai multe ori nu se 
află nimeni. Casa eră intr'o stare foarte rea. 

Drumul mergeă până la un loc pe unde se făceă intrarea la 
corpul clădirilor în partea stângă: el însă continuă până la via 
d-rului Ciurea, acum decedat. 

Dela drumul care duceă spre clădirile şcoalei, eră un ceair 
mare, având cam la mijloc o fântână. Partea de jos a ceairului 
serviă câte odată la păşunatul vitelor; partea de sus uneori eră 
cultivată pentru școală. 

2. La intrarea spre clădiri eră un loc de poartă. La stânga in- 
trării aceştia erau niște case cam ruinate în care steteau servitori 
de ai școalei. 

3. Dela intrarea aceasta o cărare duceă spre clasele cursului 
inferior și dormitoare; tot pe aci se mergea și la biserică, care 
există şi azi. O altă cărare duceă în dreapta, la corpul cellalt al 
clădirii şi unde se aflau: clasele cursului superior, cancelaria 
profesorilor, locuinţele preoţilor bisericii, locuinţa şefului peda- 
gog, a directorului; spre capătul din fund al clădirii aceștia eră 
sufrageria elevilor, a personalului adiministrativ şi bucătăria. 


NY 
NN 


N 


Ma i SINN - 


Arhimaudritul Piloteiu Romanescu 
fost Director al Seminariului «Veniamin» dela 1877 până la 1884. 


4) Dela intrarea spre clădiri, la mijloc între clădirea din stânga 
şi cea din dreapta eră un drum, care eșiă la alte case unde lo- 
cuiau iarăși servitori, apoi economul când eră civil, iar câte odată 
și vreun preot care urma cursul superior. 

5. In partea din vale a localului, spre şoseaua Socolei, eră ci- 
mitirul chiar lângă biserică, apoi grădină cu pomi, iar partea 
cea mai de jos loc do cultivat. Câte odată eră cultivat acest loc, 
de cele mai multe ori nu. Rare ori grădina eră deschisă elevilor, 
căci se temeau să nu strice fructele. 

6. In partea de sus a locului şi în dosul clădirii de aci eră 
iarăşi o grădină. Şi aci rar școlarii puteau fi învoiţi să înveţe. 
Tot aci“eră o prisacă a unui călugăr Vichentie, preot al bisericii. 


La 1872 se aduc oarecari schimbări în programa semina- 
riilor, scoţându-se câteva studii, parte de cunoșştiinţe gene- 
rale, parte de specialitate. Cu aceasta s'a îinpuţinat şi nu- 
mărul profesorilor. 


Arhimandritul Varlaam Răileanu 


fost Director al Seminariului «Veniamin» dela 1885 până la 1899 


Directori au fost de la această dată înainte: Arhiman- 
dritul Nichifor Iliescu, Arhimandritul Filoteiu Romanescu, 
Arhimandritul Teoctist Seriban, şi apoi Arhimandritul Var- 
laam Rdileanu. 

In corpul profesoral se întroduc câteva elemente nouă, 
precum: P. Răşcanu, acum profesor la Universitatea din 

Iaşi, C. Erbiceanu, fost profesor la Facultatea de Teologie, 
Ş. a. 

O inportantă reformă se face în 1884, căci nu se mai pri- 
mesc externi. 

Biblioteca Seminariului se îmbunătăţeşte în acest timp mult, 
primind, pe lângă legatul lui Vida, şi pe al Arhereului Iosif 
Bobulescu, la cari se adaugă cărţile rămase dela F. Seriban 
și de la Nichifor Iliescu. 


Astfel merg lucrurile până în 1893. 
(Va urma). 


Gh. A. 
RD E 


instinctul conservării la paianjeni 
R eneralul olandez Quatremere D'Isjonval a fost cel 


dintâiu dintre oamenii învățați care a atras luarea 
aminte a cărturarilor asupra darului «profetic» al 
g «6 paianjenului. Acest general a şi avut destulă vreme 
~ — deşi de mare nevoe— să studieze cu deamănun- 
tul toate îndeletnicirile paianjenilor şi să scoată învățături 
din ele. Fiind prins la 1781 şi aruncat într'o închisoare or- 
dinară, el a stat în temniţă patrusprezece ani, până la 1795, 
şi în toată vremea aceasta n'a avut alți tovarăşi, cum zice 
el, decât paianjenii. Ca să-i treacă de urât, neavând şi ne- 
putând să facă altcevă, el se uită toată ziua la paianjenii 
din celula lui; la început îi priveă numai ca să aibă la ce 
să privească, dar cu încetul se trezi în el curiositatea Şi in- 
teresul de a urmări ocupaţiunile lor, pe cari le găsi vred- 
nice de băgat în seamă. Urmăreă munca lor la pânză, fe- 
lul lor de a-și face pânza în felurite chipuri, luptele lor pur- 
tate cu o tactică anumită între doi vrăjmași, alianţa a doi 
contra unuia şi felul de a atacă din două părţi, strategia 
celui mai slab când eră cotropit de unul mai tare, caniba- 
lismul lor faţă cu cei biruiţi şi întoarcerile triumfale. A vă- 
zut curaj şi mişelie !a ei, ură şi iubire, diplomaţie şi bizan- 
tinism, a văzut că iubesc muzica şi urăsc colorile, că au apu- 
cături uneori nobile şi cavalerești, iar alte ori barbare și 
negrăit de ticaloase. Mai pe scurt, a văzut la ei o viaţă totaşă 
de complicată ca şi a oamenilor. 

La început i s'a părut generalului de mirare că uneori 
aproape, într'aceeaşi clipă, doi, trei, sau dacă vor fi fost doi- 
sprezece paianjeni în diferite Jocuri ale odăii, se opreau din 
lucru lor, adecă din țesutul pânzii, şi o rupeau la fugă spre 
ascunzători. Ca la o comandă. Şi de geaba se trudeă gene- 


www.dacoromanica.ro 


ALBINA 147 


ralul să le miște pânza încet, ca să-i facă să iasă din as- 
cunzătoare, precum ies ei la mișcarea sbătută a pânzei, cre- 
zând că „mişcarea ar fi pricinuită de sbaterea unei muscu- 
lite ce s'a încurcat în fire. Nu ieşeau. Îi chiemă pe nume 
— căci dresă pe cei mai bătrâni și cu acest lucru, şi-l pri- 
cepeau. Luă pe unul străin, dintre cei fără de casă, şi-l pu- 
nea pe pânza celui ascuns, ca să-l facă pe acesta să iasă la 
răsboiu şi s'alunge pe venetic. Dar nu ieşea. Altă dată ve- 
dea că paianjenii, după ce isprăveau jumătate pânza, se 
opreau, alergau nervoși în sus şi în jos, și, fără nici un mo- 
tiv văzut, se apucau cu o furie nebună să şi desfacă pânza 
şi s'o strice toată, cu o iuţeală de câteva clipite. Altă dată 
ieşeă câte unul din ascunzătoare, ca fulgerul de iute, şi în- 
cepeă dela un colţ să-şi strice toată pânză, ori numai jumă- 
tatea dreaptă, ori numai jumătatea stângă a ei, sau — ceeace 
eră și mai minunat — strică numai roatele, lăsând întregi 
spiţele pânzei (1). Şi nu treceau câtevă clipite, şi ieşea altul 
şi făcea tocmai pe tocmai acelaş lucru la pânza lui. 

Generalul a băgat de seamă, cu vremea, că aceste lucruri 
nebunești ale paianjenilor îşi aveau rostul lor foarte cuminte. 
Ele steteau în raport cu schimbarea vremii. Şi astfel, stu- 
diindu-le mereu, cu o dragoste mare şi cu o răbdare demnă 
de admirat — și bine înţeles şi cu destulă vreme, căci să te 
ocupi 14 ani numai de paianjeni e destul de frumos! — Ge- 
neralul a ajuns să cunoască cu siguranţă şi în multe amă- 
nunte darul de proorocal paianjenului şi să sistemiseze 
observaţiile. Negreşit există o experienţă de veacuri a popoa- 
relor cu paianjenii, și se cunoşteau de multă vreme multe 
prognosticuri ale acestui animal, dar învățații nu le recu- 
noşteau precum n'au voit să recunoască şi nu recunosc multe 
alte adevăruri ale poporului de rând. Dar cu vremea se mai 
dau şi ei pe brazdă. Acest general, prin studiile sale, a des- 
chis ochiiîânvăţaţilor cari au început să vadă că «proorotiile» 
paianjenului, nu sunt vorbe goale, şi astăzi nici un învăţat 
n'are nimic în potriva lor, nici într'ale paianjenilor nici în- 
tr'ale altor animale, sau chiar plante şi anumite minerale, 
cari proorocese vremea. Dece <prooroceşte» argintul-viu din 
barometru ce vreme va fi? De ce proorocesce vremea picioa- 
rele celui bolnav de podagră, sau ranele vechi, ba chiar şi 
bătăturile şi reumatismele ? De ce unele flori se închid când 
se face de ploaie, iar altele îşi întind foile cari pe vreme 
uscată stau strânse ? 


(1) Nu toţi paiajenii fac la fel pănza. Mai minunată şi-o fac cei cu 
cruce pe spate: la centru e un cere mic, dela care pleacă raze (spiţe) 
în toate direcţiile, pe cari le prinde de pereţi, de grinzi etc. Spiţele sunt 
legate intre ele cu cercuri (roate), toate concetrice, și la o distanţă anumită 
exact potrivită cu depărtarea dela o păreche de picioare a paianjenului 
pana la alta. E o țesătură rară. Paianjenul de casă îşi țese pânza mai 

es 

Lucrul acesta e uşor de explicat căci nu e nu ştiu ce în- 
ţelepciune mare. Nu e nici o minune, nici o proorocie în în- 
ţelesul proorociilor supranaturale. Elo se întemeiază pe in- 
stinct şi pe sensibilitate. Multe animale, şi poate că toate, au 
din firea lor putinţa de a simţi înainte schimbările atmos- 
ferii şi dau semne văzute despre aceste schimbări. Insă sem. 
nele acestea — adică «proorociile» — nu sunt altceva decât ur- 
mările instinctive ale putinţei de a simţi schimbarea ce se 
va face în aer, adică sunt anumite măsuri pe cari le ia ani- 
malul în vederea schimbării atmosferii, ori de frică ori de 
intenţiunea de a trage foloase. Dacă presimte o furtună, ani- 
malul instinctiv va căută să fugă spre adăpost, va da semne 
de neliniște, de frică, de spaimă. O plantă, dacă presimte 
ploaie, îşi va închide floarea ca să-şi adăpostească seminţele 
tinere dintr'însa ; alta îşi va întinde foile ca să poată prinde 
mai multă apă. E lucru ştiut, că animalele mari, mai ales caii 
şi boii, presimt cutremurile de pământ cu vr'o câteva cli- 
pite înainte de ce se întâmplă, şi că ele tremură de spaimă, 
stau pe loc şi caută să se culce dealungul pământului. Aceasta 
o fac instinctiv, ca o măsură de mântuire. Pretutindeni s'a 
făcut experienţa că animalele au un presimţământ misterios 
(eu zic că numai ni se pare nouă aşă, şi e misterios numai 
întrucât nul putem încă pricepe) întru cunoaşterea stărilor 
atmosferice de cari atârnă binele ori răul lor. 

Cu deosebire pasările, melcii şi paiajenii au mai desvol- 
tat acest presimţământ. Eu, din capul locului, voiam să vor- 
besc numai despre paianjeni şi despre fostul lor prieten ge- 
neral D'Isjonval care i-a ridica tla rangul de cei dintâiu proo- 
roci între proorocii nevurbitori. E adevărat că Francezii au 
ocupat Olanda pe timpul lui D'Isjonval cu puterea armelor, 
dar e adevărat şi asta că, pentru cucerirea Olandei Fran- 
cezii au trebuit să-şi aleagă un timp priincios, cel mai priin- 
cios cu putinţă, iar acest timp lau proorocit Francezilor pa- 
ianjenii lui D'Isjonval. Anume, paianjenii au proorocit un ger 
cumplit, şi tocmai gerul acesta a dat putinţă Francezilor să 
intre şi să ocupe Olanda, ba mai mult: paianjenii lui D'Is- 
jonval au hotărât, de mai nainte cuo siguranţă care nu i-a 
dat de minciună, chiar şi ziua în care ghiaţa o să fie aşă 
de tare în cât să poată suportă oastea Francezilor, cu cai, 
care şi tunuri. 

Generalul a adunat multe observaţiuni, bine înţeles nu tote 
numai asupra darului de a fi prooroc al paianjenilor, ci asu- 
pra vieţii lor sub toate raporturile. Dintre observaţiunile 
asupra proorociei lor, unele sunt așă de limpezi și cât de colo 
le vezi că numai așă poate să fie şi nu altfel. Cititorul o fi 
curios să-i spuiu măcar câteva din ele. Aș putea să-i spuiu, dar 
sunt sigur că el, înşelat în așteptările sale, o să zică: bine, 
dar astea le ştiam şi eu! Le ştiai, dragul meu, căci le ştiu 
de mult oamenii, le văd mereu şi le vor vedeă şi de acum. 

Generalul meu n'a scos lu iveală cine ştie ce lucruri neştiute 
până la el; a scos la iveală lucruri pe cari el însă nu le ştiă 
până n'a fost închis şi cari, spre bucuria lui, erau tocmai 
așă precum le ştiă lumea de mai nainte. Meritul lui e nu- 
mai atâta, că a întărit cu mare tărie adovărurile experimen- 
tate de popor şi că a făcut pe învăţaţi să studieze şi să afle 
adevărate experienţele poporului. 
G. Coşbuc. 


Munca luminată învinge toate 


ovestirile despre ingi se potrivesc adesea popoare- 
lor. Voind a arătà că națiunile mai bogate sunt cele 
cari muncesc mai mult. Mi-a venit în minte o po- 
veste, care par'că s'ar potrivi. 

Eră o seară senină de primăvară. Cerul, mare 
albastră presărată de stele sclipitoare, aruncă mu- 
ritorilor farmecul vecinie neîntrecut. Frumuseţea firei se în- 
trecuse pe sine însăşi prin vraja liniştei. Pădurea de sub 
deal păreă turnată, de aramă, cu nemișcate foi tinere. Li- 
nişte, tăcere, somn, moarte, cuprinseseră întreaga fire. Toate 
înmărmuriseră vrăjite sub farmecul frumuseţei. 

In bordeiul din mijlocul pădurei se născuse prunc tânăr, 
nevinovat, neştiutor de menirea soartei. La fereastră, ursi- 
toarele îi meneau rostul vieţei. Cea mai mare dintre toate, 
aceea care a văzut omenirea din faşă, zise: «li dau sărăcia». 
A doua zină, îngrozită, zise: «Îi dau frumuseţe şi minte». 
Ursitoarea întâia zâmbi nepăsătoare, adăogând: <Frumu- 
seţe, minte, nu vor izgoni sărăcia». Ursitoarea a treia, cea 
mai tânără şi mai isteaţă, zice: «li hărăzese ştiinţă şi muncă!». 

La aceste daruri, zâna întâia se posomori, îngânând: <O să 
mă învingă !». 

In această povestire se închiagă trecutul omenirei: a por- 
nit din sărăcie, nevoe și neștiinţă; a fost o vreme, când vâ- 
natul şi războiul îi erau singura îndeletnicire. 

Dar, ori cât ar fi fost poporul de dibaciu la vânat şi de 
viteaz la războaie, nu se puteă îmbogăţi, nu puteă ajunge, 
unde s'a ajuns prin muncă şi ştiinţă. 

Englezii, Germanii şi alte popoare chiar mici, ajutate de 
știință, şi-au sporit într'atâta rodnicia muncei, în cât au ajuns 
a fi popoarele cele mai bogate: au oraşe și sate mari şi 
frumoase, pline de tot felul de bogății; au armate mari, cu 
cari sunt a tot puternice. 

Bogăţiile unei naţii nu atârnă numai dela întinderea 
şi bunătatea pământului, ci mai cu seamă dela cât şi cum 
munceşte; dovadă Olandezii, popor mic şic'un pământ nă- 
sipos, cari dacă nu sunt atât de bogaţica Americanii ori En- 

glezii, dar tot sunt cameni cupriinşi. Bogăţile pământului 
sunt comori ascunse, cari să pot găsi numai prin ştiinţă şi 
muncă. Popoarele, de cari am vorbit mai sus, nu numaică 
sunt bogate pentru dânsele, dar împrumută cu bani pe cele 
sărace şi rămase în urmă, ca ştiinţă şi muncă, şi acestea 
sunt silite a le plăti camătă și deci a împărţi rodul muncei 
lor cu popoarele bogate. Lucrul nu-i de mirat, de vreme ce 
acele noroade au maşini, cari lucrează într'o zi cât o sută 
de oameni, așă că munca lor e mult mai spornică şi mai a- 
ducătoare de bogății. Alt fapt, care ajută mult la îmbogă- 
țirea lor e că oamenii muncesc tot anul, pe când la noi chiar 
țăranii aproape jmătatea de an nu lucrează mai nimic, tră 
ind pe seama muncei de cu vară, 

Deci nui minune ca noi Românii să nu fim bogaţi ca En- 
glezii ori Nemţii, de vreme ce avem foarte puţine maşini, 
cari să ne sporească munca şila țară se munceşte mai numai 
jumătate de an. De aceea e de mare folos, ca și la ţară să- 
tenii să deprinză tot soiul de meşteşuguri, ca să aibă ce lu- 
cră în vremea ernei, şi, dacă nu sunt încă maşini şi fabrici pe 
lângă sate, să muncească şi cu mâinile; tot e mai mult decât 
a stă degeaba. Țăranii din Galiţia tot aşă n'aveau ce face 
în vremea ernei, dar au învăţat a împleti un fel de coşuri 
de nuele şi de papură pentru fructe şi le trimete până şi 
în Angliea, unde desfac aproape de-un milion de lei pe an. 

Pe'ncetul, prin munca de tot anul, vom începe a fi mai 
cuprinşi, ajutaţi şi de ştiinţa ce pe fiecare zi câgtigăm tot 
mai mult, prin născocirile ei folositoare, vom aveă tot mai 
multe maşini, cari să uşureze şi să sporească munca, atunci 
Românul va fi bogat în ţară bogată. 

Un popor nu poate fi socotit ca avut câtă vreme are ne- 
voe să împrumute dela alţii. Țăranii noştri au pământ destul 
şi bogat, dar n'au ştiinţa trebuitoare spre a-l munci cume 
mai bine, nu şi-au sporit munca prin ajutorul maşinelor, şi 
nici măcar nu muncesc tot anul. 

Numai prin muncă spornică şi multă, ajutată de ştiinţă, 
ursitourea rău voitoare va fi învinsă. De aceea copiii trebuie 
s'asculte cu drag poveţele ce li se dau în școală şiîn afară de 
şcoală, precum şi alte învățături bune, prin cari li se arată 
cum să-şi sporească rodnicia muncei. 

Românii au norocul de-a aveă o ţară bogată şi dacă se 
vor folosi de descoperirile ştiinţei şi vor face măcar în ju- 
mătate pe atâta pe cât fac Englezii, Nemţii ori Olandezii, 
nu numai că vor scăpă de nevoi, dar ursitoarea cea rea din 
poveste va fugi, zicând: «Munca şi ştiinţa m'au învins !». 


Sofia Nădejde. 

= = a să aflăm care e cel mai bun mijloc de 
= moralizare, trebuie să căutăm mai întâiu 
ce condițiuni trebuie să îndeplinească el. 

Mijlocul de moralizare cel mai bun, adecă 
acel care va da roade mai multe şi mai 
bune va fi acela care: 

1) Va fi plăcut, 

2) Nu se va păre ca impus, 

3) Nu va cere osteneală sau muncă sau răbdare, 

4) Va desfăşură interes. 

Mijloacele de obiceiu întrebuințate şi propuse până acum 
se pot reduce la acestea : 

a) Sfaturi din viu graiu, 

b) Sfaturi cuprinse în cărți, 

e) Scrieri literare, 

Să vedem cari din aceste mijloace îndeplinesc condiţiunile 
de mai sus. 

a) Sfaturile din viu graiu, de obiceiu plăcute nu sunt. 
Nimănui nu-i place să primească sfaturi. Ori cât de blând 
ar fi tonul sfatului tot se pare că ar fi un fel de imputare. 
Când ţi se dă sfat, chiar din capul locului ţi se presupune 
ne ştiinţă, ori nepricepere, nebăgare de seamă, sau un altfel 
de cusur. Și fiind că omului nu-i place săi se spună cusuru- 
rile, de aceea nu-i plac sfaturile. 

Sfaturile din viu graiu mai au şi cusurul de a se părea 
impuse. De obiceiu ţi se dă un sfat, par'că simţi un fel de 
călcare în picioare a libertăţii tale, simţi un fel de înjosire 
a persoanei tale, simţi că o voinţă străină vreă să-ţi calce 
în picioare voinţa ta, şi în loc să asculţi cu plăcere, simţi 
în tine un fel de revoltă care te împinge să taci tocmai din 
potrivă. Nu mai vorbesc de cazul de neîncredere, adică de 
cazul când ţi se pare că acel ce te sfătueşte are vre-un in- 
teres ca tu să faci aşă, şi acesta e un caz foarte dese ori 
întâmpinat. 

Sfaturile din viu graiu deşi par'că n'ar cere osteneală sau 
muncă sau răbdare, totuşi sunt ostenitoare şi nesuferite din 
pricină că sunt neplăcute. 

Sfaturile din viu graiu nu destăşură nici un interes, afară 
de cazul când chiar persoana care primește sfaturi, are vrun 
interes. Şi de obiceiu interes au numai sfaturile rele, de pildă 
unul care are obiceiul de a fumă, ascultă cu mare interes 
poveţile cari i-se daù cum să facă să nu fie prins. Sfaturile 
bune de obiceiu le ascultă însă omul numai când n'are ce 
face, când e nevoit. 

b) Sfaturile cuprinse în cărți pot să fie plăcute, şi pot să 

nu se pară impuse, dar sunt ostenitoare, cer muncă, cer r&b- 
dare. Vreă să zică, pentru ca să moralizezi pe cineva prin 
sfaturi cuprinse în cărţi, trebuie să izbândeşti mai întâiu 
să-l faci să aibă răbdare ca să citească acele cărţi. Dar când 
ar aveă el acest lucru (adică răbdarea dea citi) atunci ar fi 
chiar moralisat şi n'ar mai aveă nevoe de citit cartea 

Prin urmare cărţilo de sfaturi ori nu le citeşte, ori e de 
prisos să le cetească, adică şi într'un caz şi în altul sunt ne- 
folositoare. Este în popor vorba că: /ncuetorile sunt pentru 
oameni cinstiți, aşă se poate zice că: Sfaturile cuprinse în 
cărți sunt bune pentru oamenii morali, adică sunt bune ca 
pe cei buni să-i faci şi mai buni.— E vorba însă cu ce să 
începi, cu ce să ajungi până acolo? 

c). Scrierile literare nu sunt toate plăcute pentru omul din 
popor. 

Ca să fie plăcute trebuie mai întăiu să fie înţelese. Pen- 
tru aceasta trebuie să fie scrise într'o limbă care să fie limba 
poporului, limbă uşoară, cuprinzând cuvinte din cele mai cu 
noscute, construcţiuni gramaticale foarte obicinuite, şi un stil 
popular amănunţit şi trăgănat, spunând lucrurile cu încetul 
şi bucăţică cu bucăţică aşă ca să-i poată intră în minte: un 
fel de povestire ca cea din basme. Iar lucrurile de cari se 
vorbeşte să fie lucruri cunoscute de popor: păţanii, snoave 
sau anecdote, istorioare, etc; așa cum au fost vechile cărți- 
şoare cari au ajuns populare: 7ilu-Buhoglindă, Peticat cu 
barba de-un zot, Leonat şi Dorofata, Arghir şi Frumoasa 
Elena, Genoveva de Brabant, Cartea Sfintei Duminică, Vi- 
sul Maicei Domnului, Nastratin logea, şi altele de acestea. 
Scrieri mai înnalte decât acestea pot să vie cu încetul la 
rând după acestea, dar târziu de tot şi încă şi atunci tre- 
buie deodată să fie cineva ca să le explice. Dintrescriitorii 
noştri cari s'au trecut din viaţă cred că poporul ar putea 
înţelege ceva din scrierile lui Anton Pann, adică Povestea- 
vorbei, şi Nastratin Hogea, Poveștile lui Creangă şi Moş- 
Nichifor Coţearul, apoi .... poate Peneș Curcanul al lui Ale- 
xandri, dacă „l'ar explică cineva. 

Vrea să zică pentru popor pot fi folositoare serieri Lite- 
rare uşoare, uşoare şi scurte şi simple: fără date, fără în- 
curcături. 

Fapte istorice poate i-ar plăceă poporului, dar ar trebui 
să fie scrise înadins pentru el. De pildă să scrie cineva bă- 
tălia dela Călugăreni, dar s'o scrie aşă cum trebuie şi cum 
place poporului amănunţit şi plastic, aşă de plastic ca să-i 
pară lui că vede chiar pe Mihai, pe Paşa. etc. lată, de pildă 
mulţi oameni din popor au citit şi citesc povestea lui Bujor 
de N. D. Popescu şi nu sunt în staresăcitească istoria unui 
domnitor. 

Acest fel de scrieri ni se par impuse. Cer oarecare oste- 
neală, dar această osteneală poporul o dă cu plăcere când 

cartea e plăcută, adică atunci când e înţeleasă şi când are 
interes pentru el. Zic înţeleasă pentru el pentru că alte lu- 
cruri îl interesează pe sătean şi altele pe orășan şi cu totul 
altele pe oamenii cu o cultură şi o educaţie aleasă. 

Vreă să zică anumite cărţi populare pot servi ca mijloc 
de moralizare pentru popor. — Mai este insă și alt mijloc. 


Th. D. Sperantia. 


As 343 N ai E; 
Matca. 


) atca este sufletul stupului. Din ea se prăsesc toate 

albinele și numai ființa ei în stup, le slujeşte de 
îndemn la lucru. Matca se poate uşor deosebi 
dintre albinele lucrătoare. Trupul său, mai mare 
şi mai lung decât al acestora, își aduce cu trupul viespei. 
Aripile sale sunt de asemenea mai lungi, decât ale lucră- 
toarelor, dar par scurte pe pântecele său lung, pe care il 
acoper numai pe jumătate. Inelele cari alcătuesc pântecele 
sunt pe de desubt aurii la față, iar pe deasupra cevă mai 
închise decât la albine. Picioarele, mai lungi și mai deschise 
la față decăt ale lucrătoarelor, n'au covățele pentru adunatul 
polenului, iar limba e mai scurtă și nu poate ajunge în 
fundul florilor, ca să le sugă dulceața. Matca are un ac 
otrăvitor, mai lung decât al lucrătoarelor, puţin îndoit și 
tără putere de a înțepă un om. Ea nu-l întrebuințează la 
altcevă, decât să omoare cu el, protivnicele sale. 

Matca umblă pe faguri încet, și în mersul ei se vede 
oarecare măreție, pare că ea își dă seama de cât preț este 
pentru propășirea roiului. Pe cât e de domoală în mersul 
ei obicinuit, pe atâta se arată de sprintenă și de vioaie, la 
o lovire sau sguduire a stupului. E sperioasă și fuge de 
lumină. Când streaja vestește vre-o primejdie, lasă ouatul 
şi se ascunde în locurile cele mai depărtate ale stupului, 
ori în vre-o grămadă de albine. Câud e atacată, nare 
curajul să se apere; dacă vre-o hoață de miere a pătruns 
în stup, se lasă să fie bătută, se ghemueșşte și-și strânge 
inelele pântecelui, de teamă să nu fie înțepată de acul 
vrăjmașului. Ea umblă insoțită totdeauna de o gardă de 

albine, care o poartă în alaiu pretutindeni și n'o pierd din 
ochi un minut, veghiând asupra ei, ziua și noaptea. Toate 
albinele se întrec să-i arate dragostea și respectul ce i-l 
poartă. De câte ori se apropie de o grămadă, albinele se 
întorc cu fața spre ea, și-i arată în felurite chipuri dragostea 
nemărginită ce o au pentru ea: unele îi fac locsă treacă, 
ca să n'o stânjenească în lucrările ei; altele îi ies inainte, 
o curăță, o netezesc și o desmiardă cu cornițele lor; îi 
întind limba încărcată cu mierea cea mai limpede și mai 
curată și o hrănesc ca pe un copil. Uneori, ea se oprește 
și suge mierea ce i-se dă; alteori o suge mergând. Orice 
i Sar întâmplă, vestea merge din albină în albină şi ele se 
vaită și se grămădesc împrejurul ei. In toate primejdiile, 
viața mătcii se grăbesc s'o apere întâi. Poţi să le strici 
fagurii, să le ucizi, să le iei puii, dacă au matca, care să 
le immulțească neamul, nu-și pierd nădejdea, nu se lasă 
nici o clipă din lucru. Alaiul cu care e însoțită pretutindeni 
matca, a făcut pe unii să creadă că este regina albinelor, 
care poruncește și rânduește toate lucrările din stup. Ea 
insă n'are nici o putere mai mare peste albine, ci trăește 
în stup ca o mumă în mijlocul copiilor săi, care o iubesc; 
iar în unele împrejurări e nevoită să asculte și să se supună 
voinții obștești. Toate semnele de dragoste, ce se arată 
mătcii, pornesc numai din dorința ce au albinele pentru 
propășirea neamului. 

Chipul minunat de viețuire a albinelor, a atras băgarea de 
seamă a invățaților încă din vremile cele mai vechi, și i-a 
îndemnat să cerceteze cu deamănuntul toată întocmirea 
lor. Sexul mătcii și rostul ei în stup au rămas insă multă 
vreme o taină pentru toți. Sa crezut întâi că e albină de 
parte bărbătească și e regele care cârmuește roiul. Acum 
170 ani sa dovedit că e albină de parte femeiască și că 
numai ea singură dintrun stup poate să devie rodnică și 
să prăsească albine. Dela aflarea acestui fapt i sa schim- 
bat numele din rege, in regină și așă o numesc și azi 
mulți stupari streini. Stuparii mai noui ai noștri, luându-se 
după cărțile streine, se încearcă să împământenească și la 
noi acest nume, nepotrivit cu rolul ce-l are matca în stup. 
Sătenii noștri i-au zis încă din vremile cele mai vechi, matcă, 
care înseamnă mumă, obârșia dela care își trag prăsila 
albinele dintr'un stup. Nu cumvă, stuparii noștri, numind-o 

cu numele cel mai potrivit rolului ei, au aflat taina care 
învăluiă ființa mătcii în stup, cu mult mai nainte de în- 
vățații streini, cari și-au bătut capul atâta vreme, să-i afle 
rostul ei printre lucrătoare? Matca n'are în stup altă treabă 
decât să ouă, și ea își împlinește cu prisosință această 
datorie, pentru-că nu stă din ouat, nici când mănâncă, nici 
când doarme. Din ea se naște popor mult ca frunza și ca 
iarba. În 24 de ceasuri, ea pune în căsuțele fagurilor până 
la 3.500 ouă; ba sau văzut mătci ouând câte 6 ouă pe 
minut, ceea ce face 8640 în 24 de ceasuri. Intro singură 
vară, prăsește trei sute de mii de albine și poartă în pân- 
tecele ei, sămânță pentru 25 milioane de lucrătoare. Toată 
viața și-o petrece în stup. De obiceiu nu iese din el, decât 
o singură dată cât trăiește, ca să se imperecheze în aer 
cu un trântor; a doua oară când iese, îl părăseşte pentru 
totdeauna cu albinele cari roiesc. Împerecherea ei se face 
de obiceiu între a 5—7 zi dela ieșirea ei din botcă. Atunci 
ea devine rodnică și după 3—5 zile incepe să ouă și să 
pună în faguri ouă de albine lucrătoare. Dacă timp de 3 
săptămâni na putut ieși din pricina vremii, sau a vreunui 
beteșug, care ar împedica-o la sburat, ea tot nu rămâne 
stearpă : ouă, dar din acele ovă nu ies decât trântori. Mătcile 
născute târziu, când nu se mai găsesc trântori, sau când 
şı acestora le-a trecut vremea de împerechiat, rămân ne- 
rodnice. În vara aceasta, am avut 2 mătci, cari ne-au eşit 
din botci, una la 30 [Iulie și alta la 3 August, și timp de 
34 zile nau ouat nimic, din pricină că nu se mai găsiau 
trântori în această vreme. Cât e matca afară, albinele o 
așteaptă neliniștite să se înapoieze. Se întâmplă însă uneori, 
ca să piară, mâncată de păsări, ori să nimerească, la întors 
intralt stup strein, in care nici odată albinele nui cruță 
viața. Roiul rămâne atunci văduv de matcă sau după cum 
îi zic sătenii, besmetic. Vestea despre peirea mătcei se 
răspândește cu iuțeala fulgerului printre albine, și ele cutreeră 
în toate părțile s'o afle. Dacă n'o găsesc, se întorc în stup 
mâhnite și-și arată desnădejdea printr'un bâzâit plângător, 
pe care un stupar băgător de seamă îl înțelege. Dacă n'au 
altă matcă, cu care s'o înlocuiască și nici ouă tinere, din 
care să-şi facă alta, nu mai simt nici un îndemn la lucru, 
nu mai agonisesc nimic, părăsesc puii; straja nu mai face 

pază la intrare, hoţii de miere intră și ies neopriți, iar stu- 
pul cade pradă lor; albinele se risipesc și într'o lună sau 
două, stupul piere de jale și sărăcie. 

Intr'un stup nu e decât o matcă. Se întâmplă însă une- 
ori să se găsească două mătci odată, dar aceasta e rar și 
pentru puţină vreme, cum ar fi înainte de roit, sau când 
o matcă a îmbătrânit și albinele, tăcându-și alta tânără, o 
țin în viață și pe cea bătrână, până la moartea ei. Când 
se întâlnesc două mătci, o luptă de moarte se incinge între 
ele și cea mai slabă, sau mai puţin vicleană, trebuie să 
piară. Cum se zăresc, amândouă mătcile se reped cu furie 
una împotriva alteia ; își apucă una alteia cornițele în fălci, 
se prind cu picioarele din napoi, se strâng la piept și se 
încearcă să se străpungă cu acele. Dar abiă și-au scos a- 
cele înveninate și de odată se desfac, și se depărtează una 
de alta în cea mai mare grabă. După câtevă minute încep 
iarăși să se caute, şi cum se zăresc se năputesc din nou 
una asupra alteia; iar se prind, și iar se desfac şi se de- 
părtează. Aceasta se repetă de mai multe ori, până când 
una din ele, găsind un moment priincios, când cealaltă nu 
bagă de seamă, cade ca un fulger asupra ei, îi înfige acul 
în pântece și o ucide. Fie cât de tânără, de slabă și fără 
putere, o matcă nu rabdă în stup o protivnică, care ar 
puteă să-i ia locul. Cum a ieșit din faguri ea incepe să 
caute fără astâmpăr căsuțele cu pui de matcă. Le găsește 
prin miros şi se năpustește cu furie pe ele; scormonește 
cu picioarele, rupe cu fălcile, până ce face o spărtură cât 
ii încape coada; se întoarce, iși vâră coada înăuntru, o 
mișcă în dreapta și în stânga, până ce izbutește să-și în- 
figă acul in puiul de matcă. Mulțumită că a scăpat de 
o protivnică, pornește să caute altă căsuță cu matcă. Al- 
binele, cari au stat până aci de o parte, privind, lărgesc 
spărtura și scot afară trupul mort al puiului. In vremea 
aceasta, matca tânără lucrează la altă botcă, pregătind 
moartea altei protivnice. Când albinele vor să roiască și să 
mai scoată vre-o matcă, împiedecă matca tânără dela acest 
omor al puilor. Dacă n'au de gând însă să mai roiască, 
ele singure dau ajitor mătcii, ba chiar isprăvesc, când o 
văd obosită, nimicirea puilor. 

Matca trăește până la 5 ani. Spre bătrânețe ouă mai 

mult trântori. Ea poate să-și piardă rodnicia în urma vre- 
unui frig puternic, care ar amorţi-o. Atunci după ce reînvie 
naște numai trântori. 

N. Nicolaescu și G. Stoinesc 


Vaccinarea sau Altoirea 


de frunte al sănătăţii omului. Au fost molime de văr- 

VA sat, când din 100 de oameni muriau 20, iar cei cari 

= scăpau cu zile, rămâneau însemnați toată viaţa cu 

e) ciupituri pe obraz, Dar boala asta rea n'a avut veleat 
mult, pentru că is'a ridicat înainte un puternic zid deapă- 
rare, de către ştiinţa lecuirii: medicina. 

Azi vărsatul e socotit ca înmormăntat, de veci în aceiaşi 
groapă în care de timpuriu doctorii au prăbuşit anghina 
difterică—în aceiaşi groapă pe care ştiinţa o sapă mereu 
tuturor boalelor și mai ales oflticei. 

Dar să vedem cum a ajuns ştiinţa leacurilor să alunge 
pentru totdeauna vărsatul: Acum un veac şi mai bine, nişte 
păzitori de vite din ţara englezească, băgară de seamă că 
juncile lor făceau nişte bubuliţe pe uger, că aceste bubuliţe 
se luau şi pe mânile lor, iar acei cari. le căpătau odată, nu 
mai zăceau de vărsat. 

Tot pe vremea aceia un doctor englez Jenner, venise vara 
să petreacă la ţară, şi cum se nimerise tocmai la satul cu păstorii 
de cari am vorbit. Lui i se spusese de cele văzute de păstori, dar 
el nu le prea crezuse, până când într'o bună dimineaţă 
vine servitoarea lui şi-i arată nişte bubuşoare căpătate la 
mână dela o vacă pe care ea o mulsese cu vre-o 2 zile mai 
înainte. Doctorul Jenner s'a gândit atuncea să încerce dacă 
nu cumva bubuliţele dela mâna servitoarei s'ar puteă molipsi 
şi la alţi oameni. Pentru aceasta a luat el, pe vârtul unui 
cuţitaş, puţin puroiu şi l-a pus pe sgârâeturile făcute pe mâna 
unui copil. Peste câteva zile copilul aveă bube la fel cu 
servitoarea. Aşă a făcut el cu mai mulţi copii, cari singuri 
au scăpat neatinşi într'o molimă de vărsat. 

Atunci a rămas el încredinţat că în adevăr bubuşoarele 
căpătate dela vaci apără de vărsat: vaccinarea eră descoperită. 
Repede s'a răspândit în toate părţile minunea lui Jenner— 
copiii erau altoiţi cu sutele iar vărsatul se pregătiă de călă- 
torie. Și multe jau fost onorurile, şi mare răsplata lui Jenner. 
Bani îi curgeau de pretutindeni, iar împărăteasa Rusiei, Ca- 
terina a II-a îi trimese un diamant nestimat de scump. 

Toată lumea îl numiă binefăcătorul omenirii şi cu drept 
cuvânt, căci până la el numai în Paris muriau 15.000 de 
oameni pe an şi din 10 inşi 4 erau ciupiţi de vărsat. 


(până acum 118 ani, variola sau vărsatul erà un dușman 
g 

Napoleon cel Mare, care eră pe vremea aceia împărat în 
Franța, a pus de i-a altoit pe propriul său copil. 

Dar dacă se vedea că vaccinarea apără de vărsat, 'nu se ştiă 
însă cărui fapt se datoreşte asta. Şi nu se puteă şti, pentru că 
pe atunci nu se aflase încă pricina boalelor şi deci nici a 
vărsatului. N'a trebuit să treacă mult şi iată că a venit 
marele învăţat Pasteur, care cu lumina minţii lui a gonit 
întunerecul reştiinţei, cum goneşte soarele nourii. 

El a dat de gol pe pricinuitorul boalelor, şi a arătat că 
nu-i alta decât o vietate foarte mică, un firicel, pe care nu-l 
poţi zări cu ochiul liber, şi care se chiamă microb (1). Acesta 
e duşmanul care, aşă mic cum este, năvăleşte în corpul omu- 
lui şi-l roade cum roade mălura pe grâu. 

Fiecare boală îşi are microbul sau germenele ei— unul mai 
îngăduitor, altul mai cumplit, după boală. Dar, ia să vedem 
acuma, în scurt, cum microbul unei boale, prin urmare şi al 
vărsatului, năvăleşte în trupul omenesc ; cum acesta se apără 
şi cum vaccinarea îi vine în ajutor ca să-l înfrângă. Să ne 
închipuim că armate întregi de germeni ai unei boale, ai 
vărsatului d. ex., vin pe furiş şi dau năvală în trupul unui 
om. Acesta e luat pe neaşteptate şi n'a avut vreme să-şi 
adune toate armatele la locul năvălirii. Cine sunt aceste 
armate? Are omul în sângele lui tot un fel de vietăţi cam 
ca microbii, dar îs mai mari şi mai voinice. Aceste finţe mici 
se cheamă în ştiinţă celule albe ale sângelui sau numai glo- 
bule albe. Aceste celule—să le zicem deacuma şi noi tot aşă 
—se pot mişcă foarte iute plutind în apa sângelui şi au 
slujba ca atunci când prind în calea lor un microb, să-l în- 
şface şi să-l mânânce. 

Dar microbii îs duşmani necinstiţi, ei nu vor luptă corp la 
corp căci atunci totdeauna i-ar înfrânge celulele albe—ci 
fac şi ei ca orice făptură neputincioasă, dar rea aruncă un 
venin foarte otrăvitor, care cum atinge bietele celule albe le 
ucide. E întocmai cum un crâmpeiu de vărguţă, ca năpâreca, 
poate ucide cu veninul ei un bou mare, măcar că nu e de 
asemuit puterea unuia cu a celuilalt. 

Dar dacă celulele albe s'ar bizui numai pe vârtoşenia cor- 
pului lor, n'ar seoate-o nici odată la capăt cu microbii, pentru 
că aceştia n'au decât să arunce venin, şi celulele nu se put 
apropia. 

Insă aceste celule, credincioşi soldaţi ai corpului nostru, 
au găsit şi aici ac de cojocul microbilor—ele s'au pus să 
scoată un fel de venin care are puterea, pe deoparte să tae 
tăria veninului microbilor, pe de alta, să-i ucidă pe aceştia 
chiar. 

Oricum ar fi, dar veninul microbilor e mai cumplit şi ce- 
lulele albe tot în puterea trupului se încred mai mult. Acum 


(1) Microb e o vorbă grecească care însemnează fiinţă mică. 

să ne întoarcem, după ce am arătat armata trupului, la locul 
năvălirii. 

Am spus că la poarta pe care au intrat (fie asta o sgârâe- 
tură, ori pelea gurei,a nasului etc.) microbiin'au găsit santinelele 
la locul lor. Aşă se întâmplă totdeauna în timp de pace, 
militarii mai se adună la sfat, se mai odihnesc şi ei, mai 
ales când nici nu visează de atac. Ei, da microbii noştri a- 
sta âşteaptă, ei intră, găsesc sub piele grăsime cu care se 
hrănesc, se îmulţesc iute, se întăresc, şi scot mereu la venin. 
Ce-i de făcut? Repede se adună oaste, dar până să vină ce- 
lulele albe dela cap, picioare, mâni de ex. la gură unde să 
presupunem că e inamicul, trece vreme, soldaţii vin răsleţi, 
microbii îi ucid, iar leşurile lor putrezite, fac ceia ce noio 
numim puroiu sau coptură. lar dacă microbii se înmulțesc 
groaznic de mult, dacă apărarea trimite mereu oştiri risipite, 
acestea sunt distruse treptat şi dela o vreme ţara—corpul— 
secetă de oștiri, cade pradă năvălitorilor, care o mănâncă şi 
o fac să piară. Aceasta e moartea prin microbi. 

Aşă se petrecea cu microbii vărsatului, înainte de afla- 
rea vaccinării. 

Ce ajutor aduce altoirea în lupta asta? 

Microbii vaceinei sunt slabi, otrava lor e nevătămătoare, 
ei se înmulţesc puţin. 

Ce se întâmplă ? Când prin altoire noi punem sub pielea 
mânei aceşti sărmani microbi, repede îs înşfăcaţi de celulele 
albe, cari oricât de puţine s'ar găsi acolo, dar îs de ajuns. 

Mierobii mâncaţi, celulele albe se îndârjesc la luptă, mistui- 
rea trupului microbului, le face să nu mai aibă habar de 
otrava lor, cum nu mai are ariciul când mănâncă năpârci, 
măcar că-l muşcă. 

Şi toate celulele albe, vin la faţa locului, fiecare se întrece 
să înşface un microb, şi să arunce otravă în calea lui.Jată 
dar că trupul omului are acuma o armată învățată la luptă, 
deprinsă cu otrăvurile duşmanilor şi care a scos o mare 
cătățime de veninuri ce rămâne în sânge, ca armamentul în 
cazărmi. 

Ia să poftească acuma un alt microb, mai tare mult chear 
ca al vacceinei, să intre în corpul nostru, de exemplu micro- 
bul vărsatului: va găsi o armată pregătită de luptă, învă- 
tată cu otrava mierobilor, şi va mai găsi depozitul de mu- 
niţiuni de care am vorbit mai sus. 

Atunci mierobii is învinşi şi trupul nostru scapă. 

Aşă lucrează vaccinarea. 

Ea apără nu numai de vărsat, dar poate ferì corpul nostru 
şi de alte boale ca, de exemplu, scarlatina, ba chiar oftica, 
şi tot prin acelaş mijloc. 

Vaccinarea se începe de la vârsta cea mai fragedă, de o- 
biceiu de la 3 luni la copii. 

Dar darul celulelor de a se apărà împotriva microbilor 

vărsatului nu ţine prea mult, pentru că celulele albe, deprinse 
cu otrava lor, îmbătrânesc cu timpul, mor, iar urmaşele lor, 
nu mai ştiu să se apere. De aceeatrebuie ca la vre-o 7 ani 
după întâia vaccinare, să se facă alta nouă, numită revacci- 
nare. 

Toţi oamenii trebuiesc vaccinaţi, fără deosebire de vârstă 
pentru că vărsatul nu respectă nici o vârstă, nici chiar bă- 
trâneţele. 

Dimitrie Negru, 


O — > 


Gräpatul si tăvălugitul. 


După ori şi ce arătură, din ori ce timp, trebuie să urmeze tot- 
dauna grapa și în anumite împrejurări tăvălugul. 

Grapa nici când în urma plugului nu trebuie să [ie de mără- 
cini, ci tot deauna trebue tras cu grapa ce are dinţi de fier. 

Grăpatul ne aduce foloasele următoare: 

1. Mărunţeşte pământul în urma plugului şi astupă totdeauna 
locurile goale ce rămân printre brazde, legând ast-fel la o ialtă 
toţi grăunţii de pământ nelăsând vântul să pătrundă prin aceste 
gropi şi printre brazde, din care pricină se usucă repede pămân- 
tul, iar în timpuri ploioase se fac bălți printre brazdele ridicate. 
Legând grăunţii de pământ prin grăpare, se ţine necotenit umezeala 
dasupra, se dospeşte pământul, sămânţi de iarbă răsare toată 
şi așa se poate ușor stârpi printr'o arătură ușoară sau o grapă 
puternică înaintea semănatului. 

2. Prin grăpat multe din burueni sunt scoase din rădăcini şi 
stârpite, mai cu osebire pe ogoarele pline depir, grapele de fier 
cu dinţi pătraţi sunt de mare folos. 

3. După sămănătură trebuie tot deauna dat cu grapa pentru 
a acuperi sămânţa şi a o pune în legătură cu umezeala, căci 
numai așa poate răsari peste tot de o potrivă, spre a se coace 
tot de o potrivă, lucru de mare preţ. 

Prin grăpat se stârpesc o mulțime de viermi, care toţi se 
hrănesc pe socoteala sămănăturilor. Pentru a ne încredința de- 
spre aceasta să luăm seama în urma unei grape şi vom vedeă 
grămezi întregi de viermi scoşi din cuiburile lor, umblând în susul 
şi josul brazdelor; oule acestora şi o bună parte din ei sunt 
nimiciţi de grapă. 

Grăpatul spre a se face bine, trebuie să se facă totdeauna re- 
pede, căci uumai așa bolovani veniţi în dinţii grapei se sparg 
şi se mărunţesc, iar rădăcinele de iarbă se scot bine; pəntru aceasta 
sunt mai buni caii, avâni un pas mai iute de cât boii. 

Pământul trebuie prăpat, când este inflorit pə urma plu- 
gului, sau svântat, pantru a sə putea stârâmi cu ușurință 
în grăunţi și nici o dată să nu se grăpeze când este prea ud 
căci pe lângă că vitele trag greu, nici lucru nu este de seamă, 

apoi pe rădăcinele buruenilor se lipeşte și se încarcă toată ţărâna 
aflată d'asupra ogorului, care este cea mai bogată în părţi hră- 
nitoare, precum şi rămăşiţe «le pae care ar trebui să se prefacă 
pe ogor în humus, se amestică în grapă şi se scot alară de pe 
ogor; iar când pământul este prea uscat, grapa trece peste bo- 
lovani fără mult folos. 

Peste un ogor grăpat de mai multe ori, dacă bolovanii nu s'au 
slărâmat, trebuie dat cu un tăvălug greu şi apoi iar cu grapa 
până ogorul se mărunţește. 

Pe pământurile uşoare, fragede și nisipoase care pe urma plu- 
gului se prefac în ţărână, trebuie dat cu tăvălugul, pentru ca 
micile părticele de pământ să se lege strâns unele de altele şi 
aşa să pastreze bine umezeala, fără care frăgezimea și dospirea 
pămârtului nu sar puteu face. 

Prin tăvălugire, ca și la grăpat, sămânţele de buruieni vin în 
legătură cu umezeala, răsar toate și se pot stârpi prin lucrările 
viitoare. 

De obiceiu în urma miriştelor, după arătura întâia de 8 -- 10 c. m. 
făcută în bune condițiuni, pământul fiind cam ţărânos, fără întâr- 
ziere și totdeauna trebuie dat cu tăvălugul după această arătură 
pentru a apropiă şi lipi grăunţii de pământ unii de alţiişi prin 
modnl acesta dând loc umezelei să prelacă resturile miriștei în 
humus. 

Totd'auna ogorul trebuie grăpat pe aceiaşi urmă în sus și în 
jos, iar pământurile argiloase (mari şi grele) trebuesc grăpate 
de mai multe ori si chiar în lung și în lat, căci cu cât va fi un 
ogor mai mult mărunţit, cu atât el va păstră mai mult umezeala, 
ne va scuti la prăşit de multă cheltuială, economisând bra- 

ele de muncă şi va rodi mult. 

Toate acestea nu se pot căpăta de cât prin arături şi grăpări 
des repetate. 

In practică sa găsit că cea mai bună grapă, este grapa dia- 
gonală cu dinţii de oţel, întocmită din 3 aripi. Fie-care aripă 
lucrează pentru sine. Pe locurile neregulate, unde sunt ridică- 
turi şi șanțuri, una din cele trei aripi, trebuie ori şi cum să 
treacă prin şanţ sau peste ridicătură, pentru a lucră şi acolo; 
iar când din diferite împrejurări, ca pământ prea umed, vite 
prea slabe etc., nu sar puteă trage de două vite grapa cu 3 aripi, 
se poate lăsă numai în 2 aripi. 

De ţinut seama este la cumpărarea grapelor de fier, ca ele 
să aibă dinţi pătraţi, căci cei rotunzi nn sparg bolovanii bine 
şi rădăcinele de iarbă alunecă înapoi pe lângă ei. 


Gh. Manolescu. 


— Când dracul n'are ce lucră, își cântăreşte 
coada. 


Vederea Seminariului dela Socola 
(După o stampă din colecţiunea Academiei Române) 

Literatura Japoneză 


A 


et zi când Japonia atrage spre ea ochii omenirei întregi, 


aj 


am crezut că nu va fi fără interes câteva rânduri asupra 
S literaturei acestei țări, rânduri pe care le-am adunat 

a după «Grande Enciclopedie». 

D. Ernest Satow, care se conduce după bibliografii indi- 
geni, împarte literatura japoneză în şaşesprezece clase : 

1) Marile Istorii ; 

2) Diferite opere istorice; 

3) Dreptul; 

4) Biografia; 

5) Poezia; 

6) Romanele clasice: 

1) Amestecdluri; 

8) Jurnale personale; 

9) Călătorii; 

10) Teatru; 

11) Dicţionare şi opere de filologie; 

12) Topografie. 

Ultimele patru clase mai coprind: literatura shintoistă ; 
literatura budistă; romane moderne; Diverse : opere asupa 
ştiinţelor, artelor, antichităţilor, confucianismul, etc. 

La aceste şaşesprezece diviziuni ale lui Satow, d. Cham- 
berlain mai adaogă o a şeaptesprezecea care cuprinde lite- 
ratura europeană a Japoniei, adică operile scrise de Japo- 
nezi sub influenţa streină. Japonezilor le place să cânte în 
versuri lucruri graţioase, florile, păsările, lucrurile naturei; 
mai toată poezia japoneză este lirică, afară de dramele cla- 
sice. Nu vom cità printre culegerile de poezii de cât pe Many6- 
shu (colecţia unei miriade de foi) şi pe hokinshu (cântice 
vechi şi moderne). 

Romanele clasice: cel mai cunonscut este poate Taketori 
Manogatari, istoria unui tăetor de trestie bambu, care a fost 
tradusă în mai multe limbi europene; Genji Monogatari, 
remarcabil prin stilul său. 

Sub numele Nô se înţelege teatrul claselor înalte ; iar sub 
acela de Skibai sau Kahuki teatrul claselor de jos. Cât pen- 
tru piese, ele sunt împărţite în două clase: piese istorice 
fidai-mono, comedii de moravurii, sewa-mono. Teatrul a e- 
xistat în japonia din cea mai depărtată antichitate ; origina 
lui se găseşte în danţurile religioase. In secolul al V-lea aceste 
danţuri ameliorate unite cu o acţiune teatrală formară cele 
dintăiu N6. Numai în teatru se mai poate studià bine mo- 
ravurile şi obiceiurile vechei Japonii, cari tind a dispare. 

Cel mai vestit autor dramatic al Japoniei este Chikamatsu 
Montzaemon care a scris o dramă asupra cuceririi Formozei. 

Cele mai reputate teatre sunt cele din Jedo; cel mai celebru 
actor actual este /chikawa Danjurô din Tokio. 

Cel mai mare romanţier modern al Japoniei este Bakin 
(1767 —1948) al cărui cel mai popular roman este Hakkenden, 
adică povestea a opt câini. 


D. Teleor. 


Starea udometrică şi agricolă a României la finele lunei Octomvrie 1904 st.n, 
Starea udometrică. 


Cu toate că în cursul acestei luni ploile au fost destul de dese, 
totuşi cantitatea totală de apă, aproximativ 31mm, este cu 18 mm 
mai mică ca valoarea normală; și prin urmare luna Octom. 
vrie n'a avut decât 66%/, din cantitatea sa obicinuită de apă. 
Ea este a patra dintre lunile Octomvrie cele mai puţin ploioase 
dela 1891 încoace. 

Ploi mai bunicele au căzut în general în regiunea muntoasă, 
în vestul Olteniei şi în nordul Moldovei, unde cantităţile mijlocii 
de apă pe districte au ajuns la 40 mm şi mai mult. Dobrogea 
şi partea de câmpie a Munteniei, dela Brăila la Romanați, au 
avut cele mai puţine ploi; în Vlașca, Buzău, Ilfov, Tulcea, Râm- 
nicu-Sărat şi Vaslui sau obţinut mai puţin de 20 mm de apă. 

Dacă considerăm perioada de 16 luni, dela Iulie 1903 de când 
a început seceta la noi şi până în prezent, găsim căa căzut în 
total pe întreaga suprafață a Regatului aproximativ 580 mm de 
apă pe câtă vreme cantitatea normală în această perioadă este 
de 804 mm; şi de notat este că aproape un slert din această 
întreagă cantitate de 530 mm. s'a adunat numai în cursul lunei 
Septemvrie ce a trecut. Aşa dar, cu toată abondența ploilor din 
această din urmă lună, solul agricol, la finele ini Octomvrie se 
găseşte tot întrun deficit de apă de 28%,. 

Deși în această lună au fost, față de normala, puţine preci- 
pitațiuni atmosferice, totuşi foarte multele ploi din Septemvrie, 
timpul noros și nu prea călduros din Octomvrie, au menţinut în 
general o umezeală sulicientă a solului, aşa că numai pe alo- 
curi începuse a se simţi, spre finele acestei luni, lipsa de ploae. 

In ultimele zile din Octomvrie sa răcit simţitor şi pe alocuri 
se formă muită brumă. 


Starea agricolă, 


Luna Octomvrie a fost una dintre cole mai favorabile, atât 
pentru continuarea semănăturilor de toamnă ale viitorului an 
agricol, cât și pentru repedea lor desvoltare. După ploile atât 
de abondente din cursul lunei precedente a urmat o perioadă 
ioarte ploioasă şi călduroasă, ceia ce a permis întregei vegeta- 
țiuni, să se dezvolte cu o vigoare extraordinară. Agricultorii au 
putut să'şi facă arăturile și semănăturile mai fără întrerupere și 
in cele mai bune condițiuni de cultură. 

Semănăturile de grâu, secară şi orz, făcute în luna precedentă 
şi chiar la începutul aceștia, au răsărit repede şi au crescut aşa 
de mari încât, de temere de a nu le da spic, s'au lăsat, în cele 
mai multe părţi, să se pască de vite sau se cosesc. Infrăţirea 
semănăturilor s'a făcut foarte bine, 

Rapiţa de asemenea s'a desvoltat foarte mult şi pretulindeni 
este viguroasă, având frunze mari, cu toate că în multe părții 
a fost atacată de viermi; pe unele locuri ea s'a prăşit. Acolo unde 
rapiţa a fost semănaită odată cu prăşila a doua a porumbului, 
a crescut mare și a început a înflori; agricultorii sunt ingrijaţi 
de această prea repede desvoltare a ei. 

Pe fânețe, izlazuri şi mirişti, iarba a crescut foarte mare şi 
abondentă, aşa că vitele au ce paşte în belșug. In toarte multe 
părţi s'au putut così fânețele artificiale și chiar naturale precum 
şi unele miriști. Nutreţul produs nu sa putut însă uscă tocmai în 
bune condițiuni. In unele locuri, mai ales în districtele Buzău, 
Ialomiţa şi Brăila, iarba pe miriști a crescut foarte mult din 
scuturătură (samulastră) și amestecată după cum eră cu multă 
rapiţă sălbatică, a produs la vite foarte numeroase, cazuri mor- 
tale de meteorizaţie. 

Porumburile pe unde s'au tăcut, au fost culese în această lună 
pretutindeni însă ele sunt umede, puţine și de proastă calitate. 
In unele localităţi, multe din porumburi au legat tocmai acum. 
Fasolea a făcut din nou păstăi şi a legat. 

Viile s'au terminat de recoltat; producţiunea lor este în ge- 
neral foarte mică. Cele din Muntenia şi din Dobrogea au dat 
ceva mai mult. Ele au început a se îngropă. In unele locuri 
din Muntenia sau văzut flori nout și chiar fructul, format la 
vița de vie, asemeni şi la unele specii de meri, peri, pruni şi 
corcoduşi. Au înflorit de asemeni a doua oară liliacul, salcâmul, 
castanul sălbatec și alti arbuşti şi diferite flori primăvăratice 
după câmpii şi de prin păduri. 

In ultima decadă frunzele tuturor speciilor de arbori, arbuști şi 
pomi roditori începuseră a se îngălbeni şi la unii arbori chiar 
a cădea în cantitate mai mare. In urma brumei foarte groase 
-ia îngheţului din primele zile ale lunei Noemvrie, frunzele 
sau pârlit cu totul; mulţi arbori au rămas dejà fără frunze. 

Arăturile, semănăturile de toamnă şi ogoarele de primăvară, 
se fa: încă cu uşurinţă până în prezent. Faţă cu timpul favora- 
bil ce a fost in cursul acestei luni şi cu rezultatul satisfăcător 
dat de cereale în acest an, semănăturile de toamnă sau făcut 
atât de marii cât şi de micii cultivatori, pe suprafeţe mult mai 
însemnate ca în alţi ani. Printre cauzele cari au îndemnat pe 
țărani de a se grăbi cu înmulţirea semănăturilor de toamnă, 
este şi teama ce au, că nu vor puteă lucră mult în primăvară, 
din cauza vitelor cari poate ar fi prea slăbite din lipsa nutre- 
ţului suficient în timpul iernei. 

St. C. Hepites 
Directorul Institutului Meterologie 

Informaţiuni 


Un număr de 30 elevi ai școalei Normale « Vasile-Lupu» din Iaşi, 
sub conducerea d-lui Director Mitru, au vizitat Expoziţia agrară 
din Capitală, în zilele de 24—25 și 26 Octomvrie a. c. 

In tot acest timp au fost găzduiţi la Seminariul Central. In 
ziua de 26 Octomvrie a. c. elevii escursionişti sub conducerea 
harnicului lor director d-l Mitru, au vizitat şi şcoala normală a 
Societăţii pentru Invăţătura Poporului român, unde au fost în- 
tâmpinaţi de d-l P. Gârboviceanu, directorul şcoalei. 

D-sa a condus pe escursionişti prin tot localul, dând toate ex- 
plicaţiunile necesare. Prin clase, coridoare, dormitoare etc. ; eră 
ordine desăvârşită, lucrul ce a impesionat adânc pe escursio- 
niști şi în special pe d-l Mitru. 

După terminarea vizitei localului școalei și al dependinţelor 
lui, elevii escursioniști au fost reţinuţi spre a luă împreună cu 
elevii normaliști bucureșteni masa de 12 p. m. şi cea de seară. 

Vizita s'a terminat printr'o serbare dată de elevii școalei normale 
a Societăţi, în onoarea d-lui Director Mitru şi a elevilor escur- 
sioniști, care a luat sfârșit la ora 9 seara, când elevii Iegeui s'au 
despărțit de fraţii lor Bucureşteni, spre cel mai mare regret al 
unora și al altora. 

Vizite de felul acesta au o deosebită importanţă pentru for- 
marea caracterului viitorilor învăţători. 


Lăsaţi copiii să se joace. — In timpul verei obiș- 
nuiţi copiii să se scalde în toate zilele, să înveţe 
înnotatul, să se joace la aer liber, cu mingea, cu 
lawn-tennis, ete. Aceste jocuri sunt bune pentru co- 
piii cari au trecut vârsta de zece ani; ele desvoltă 
puterea muşculară şi propagă sănătatea, 


— Mai bine astăzi un ou, decât peste un an un 
bou. 


—— 100 -- 

Serisori către Redacţie 


Multele ocupaţii m'au făcut a întârziă întru câtva, încu- 
noştiinţarea d-voastră, şpre a mă enumără şi pe anul 904/905 
ca abonată la mult frumoasa şi folositoarea Revistă «Albina» 
ce cu onoare redactaţi şi de care, de 2 ani de când îmi înde- 
plinesc misiunea mea de învăţătoare a poporului Român, 
n'am fost lipsită de mierea ei şi voiu căută să nu fiu nici odată 
pentru prea marea dragoste ce-i păstrez, atât ei, cât şi onor. 
Comitet. li urez deci muncă şi spor. 


Abonată, Jeana I. Staicu 


Invăţătoare Orlea-Romanaţi. 


Licitaţiuni. 


In ziua de 23 Noemvrie a. c. ora 10'/ a. m., se va ține la Efo- 
ria Sp. Civile, Bulevardul Elisabeta No. 3, licitaţia publică cu 
oferte închise, pentru vânzarea spre exploatoare a următoarelor 
porţiuni de păduri: 

«Judeţul Argeş». —- 275 arbori brazi din pădurea Dângești; ga- 
ranţie provizorie lei 100. 

«Judeţul Prahova». — O porţiune de pădure de pe propr. Vră- 
jitoarea garanţie, provizorie lei 450. 

O porţiune de 55 hec. 7.730m. p. propr., Sărasca garanţie pro- 
vizorie lei 2.000. 

K porțiune din zăvoiul Răsiani, garanție provizorie lei 500. 

» de pe proprietatea Dărăictarul garanţie provizorie 
Ti 1.000. 
i Zăvoaele de pe proprietatea Balaca Scăeni, garanție provizorie 
ei 1.000 

Supra oferte nu se primesc. 

Condițiunile generale pentru exploatarea acestor porțiuni de 
pădure sunt cele publicate în «Monitorul Oficial» No. 174, 1901 iar 
cele speciale precum și orice alte informațiuni, se pot luă la ser- 
viciul silvic al Eforiei în zilele și orele de lucru. 


Un mijloc de a obişnui vitele între ele. Când întrun 
grajd de vaci se aduc altele streine, sau chiar când se 
schimbă locul vacilor din acelaș grajd, se întâmplă foarte 
adesea, că animalele vecine se împung între ele și cele 
mai slabe sunt impiedecate de a mâncă. Spre a scăpa de acest 
rău se recomandă a se spălă vacile, mai cu seamă cele slabe 
și fricoase, cu spirt pe cap și pe gât. 

MULȚŢUMIRI 


D-l Scarlat Ferichide şi Doamna Elena Ferichide, născută 
Ioan Marghiloman, din Bucureşti şi proprietari ai Moşiei Vârtopu 
din Dolj au dăruit bisericei cu hramul Sf. Niculae din Parohia Vår- 
topu Dolj următoarele obiecte sacre: 1 potir, 1 steluţă, 1 discu, 
1 capiu, 1 linguriţă, 3) procovete, 1 miruitor, 1 cadelniţă, 2 
candele mijlocii, 3 sfeşnice toate de argint dechina 1 steag și 1 
epitaf pictat artistic și garnisite cu ciucuri, toate în valoare de 
lei 418. Epitropia le exprimă călduroase mulţumiri. 


Șt. St. Tuţescu, învăţător diriginte al şcoalei din comuna Ca- 
tanele Dolj, în numele elevilor şi sătenilor din această comună 
aduce vii şi călduroase mulţumiri d-lui Joan 7. V. Socec editor şi 
librar din Bucureşti, pentru că a donatbibliotecii dela școală 42 
cărţi de mare preţ. 


+ 
* * 


Pr. D. Popescu dirigintele şcoalei din comuna Balta: Doamnei, 
judeţul Prahova, în numele elevilor, aduce mulţumiri Administra- 
tiei Domeniului Coroanei care a dăruit pentru elevi cărţi în va- 
loare de una sută lei, iar pentru biblioteca școalei 18 volume 
cărţi diferite. 


Cel mai însemnat fapt din vieaţă. Editorul unei reviste 
americane a pus cetitorilor săi următoarea intrebare : 

«Care a fost cel mai însemnat fapt în vieața d-tale? 50 
dolari pentru răspunsul, cel mai potrivit» ! 

Au venit mai multe sute de răspunsuri din partea ceti- 
torilor. Cel mai potrivit răspuns după părerea comisiunei 
de premii, a fost următorul : «Cel mai însemnat fapt a 
fost în vieața mea, că m'am născut». Trimiţătorul acestui 
răspuns a fost premiat. 

După o lună editorul foii a publicat un nou concurs 
punând întrebarea : 

«Care este faptul cel mai însemnat din vieața d-tale»? 

Din răspunsurile numeroase intrate a fost premiat urmă- 
torul: «Respirarea». 


Oile cari își mănâncă lâna. Indată după ce s'a observat 
acel nărav la oi, să se pună intre ele ramuri de pin cu 
foile încă verzi și să se reinoească după-ce oile au ros 
coaja și frunzele. In cel mult 6 săptâmâni năravul e înlăturat. 

STEHAURA 


Societatea Steaua are de scop a lucră pentru 
întinderea învăţăturei în popor, prin tipărirea şi 
răspândirea de scrieri și publicaţii morale, pa- 
triotice şi de folos practic, și pentru împiedeca- 
rea, prin toate mijloacele legiuite, a răspândirei 
de scrieri și publicaţii imorale, sau cu tendinţe 
contrarii statului şi ideii naţionale române, 

Cotisaţia este de cel puţin do: lei pe an, iar pentru învăţători, 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel dântâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotisaţia pe un an, se pot a- 
dresă d-lui Petru Gârboviceanu, strada Sf. Ecaterina, Bucureşti. 


Comitetul. Președinte, loan Kalinderu, membru al Academiei Ro- 
mâne.— Vice-preşedinte, Sava Somănescu, mare proprietar, fost senator.— 
Admnistralor şi casier delegat, Petru Gârboviceanu, Administrator al 
Casei Sf. Biserici Autocefale Ortodoze Române, director al Şe. Normale 
a Socielăţii pentru învățătura poporului român; — Secretar, Const. 
Bauu, profesor secundar şi inspector şcolar — Membrii, Spiru C. Haret, 
Minisiru, profesor Universitar; |. Dimitrescu Procop., senator, fost Primar 
al Capitalei; M. Vlădescu, deputat, profesor universitar; Cristu S. 
Negoescu, profesor secundar; Dim. Cecropid, institutor. — Censori, Const, 
Alimăneșteann, inginer de mine; Preotul econom Const. Ionescu, pro: 
fesor secundar; Const. Alexandrescu, revisor școlar. 


Membrii înscriși și cotisaţiuni plătite (Urmare). 


Procopie Cazotti, mare propietar (Buzău), 200 lei; Dobre Ștefănescu 
învăţ. (Urziceni), 1 leu; Gh. lonescu, învăţ. (Urziceni), 1 leu; Ivan ri- 
gorescu, învăţ. (Urziceni), 1 leu; D. Popescu, învăţ. (Urziceni), 1 leu; 
Corneliu Droc, învăţ. (Urziceni), 1 leu; M. Balaban, general (Bucureşti), 
20 lei; Th. "Teodorescu, preot-protoereu, (Roman), 2 lei, Gh Climescu, 
preot, (Roman), 2 lei; I. Filip, preot, (Roman), 2 lei; V. Monariu, preot, 
(Roman), 1 leu; V. Cocea, preot, (Roman), 2 lei; I. Mircea, preot, (Roman), 
1 leu; V. Savin, preot, (Roman), 1 leu; Gr. Drăgan, preot, (Roman), 1 leu; 
Gh. Platon, preot, (Roman), 1 leu; I. Andrei, preot, (Roman), 1 leu; C. 
Dabijea, preot, (Roman), 1 leu; Simion Munteanu, preot, (Roman), 1 leu; 
V. Iordachescu, preot, (Roman), l leu ; Atanasie Vasilescu, (Roman), 1 leu; 
I. Ionescu, preot, (Roman), 1 leu; I. Georgescu, preot, (Roman), 1 leu; 
D. Procopie, preot, (Roman), 1 leu; N. Vasiliu, preot, (Roman), 1 leu; 
V. Apostoleanu, preot, (Roman), 1 leu; Gh. Ghid, preot, (Roman,, 1 leu; 
N. Petrovan, preot, (Roman), 1 leu; Em. Zolomir, preot, (Roman), 1 leu; 
N. Negură, preot, (Roman), 1 leu; Gh. Gheorghiescu, preot, (Roman), 
1 leu; V. Lazer, preot, (Roman), 1 leu; V. Versescu, preot, (Roman), 1 leu; 
Ivan Georgescu, preot, (Roman), 1 leu; I. Toma, preot, (Roman), 1 leu; 
D. Grigoriu, preot, (Roman), 1 leu ; Gh. Simionescu, preot, (Roman), 1 leu; 


Numărul membrilor înscrişi cu inceperea anului 1904 al Societăţii e 
de 270; iar numărul banilor încasaţi de la aceștia şi de la vechii mem- 
brii, e de 8.145 lei şi 25 de bani. 


(Va urma în numărul viitor). 


IS) hehabehahahabkababalal: aa heketea E 


Toţi acei cari ne cer programe, regulamente sau Es 
îndrumări, sunt rugaţi a ne trimite costul lor, de R 
—îe) oarece nu expediem nimănui nici cu ramburs nici Ss 
—î pe credit. 

& Preţurile sunt cele următoare: Sag 
Programa analitică pentru școlile urbane lei 1,20 (3 


E) » » » rurale, 1,20 3- 

E normale (22 

de invăţători și învăţătoare Sept + 19320 a 
Indrumări pentru institutori și învăţători i, CE 
privitoare la modificările aduse E- 
programei. . . - „ 0,50 3- 
Regulamentul pentru aplicarea legei asupra (E 
invăţământului primar şi normal ca 
primar » 0,60 (2 

Idem pentru administraţia interioară a E 
şcoalelor normale de invăţatori şi i: 
invățătoare. Ba. `g -1520 S 
Idem idem şcoalelor primare urbane . . » 0,60 3- 
Idem idem 3 x rurale . . + 0,60 R 

Oel mai mare și vast magasin și singurul care vinde eftin. 
Dilnic soseso Incălțăminte Negre şi Colori, pentru Bărbaţi, Dame şi Cop: 
din propria nâstră Fabrică, lucrate de nol. 


Preţuri corente la Ghete de Bărbaţi: 
de Vax cu Elastio sai Şireturi Le! 10.95, 11.95, 12 95, 13.95. 


+ » » Nasturi ə» 12.95, 13.95, 14.95. 15.95. 
s Lack cu Elastic sau Sireturi » 12.95, 13.95, 14.95. 
bp » » Nasturi » 13.95, 14.95, 15.95. 
» Chevreau cu Elastio » 12.95, 13.95, 14.96 
» » » Nasturi > 13.95, 14.95, 18.95. 


Preţuri corente la Ghete de Dame: 


de evreii negre cu fireturi Lel 10.95, 12.95, 13.95. + 

> > » Botoni >» 11.95, 12.95, 13.95, 14.95, 15.9. 

» ə» Colori » > » 12.95, 1395, 14.95, 15.95 

» Gems ou Nasturi și Şireturi ə 7.95, 8.95, 9.95. 

Pantofi de Chuvreau albidecoltaţi» 5.95, 6.95. 

Idem cu Şireluri şi Nasturi s 6.95, 7.93, 895. 

idem de Lack diferite forme  » 5.95, 6.95. 7.95, 85.95, 9.95. 

Rayon de Lingerie pentru Dame şi Bărbaţi ou preţuri labulos de ofti- 

In tot deauna se găseso mari cantităţi de mănuși Glacé, Albe, Culwri 
şi Negre pentru Dame Lei 2.50. 


» Bărbaţi » 2.95. so, 
Rupendu-se la incercare, se dă altă Cupon de reduoţie pentru cititorii Alhinu | 
pereche. | 


Magasin la tote Sesonele, Calea 


: oy = z Te Cititori! revistel vor avé un sigimi»: : » 
Firtoriei No. 27, alături de Poliţia 5, din prețurile insemnate, prese RL 
Capitalei, Bucuresci. nuponul ză 

